而事實係，腳尖企要求極高嘅技術－腳尖企會對舞蹈員嘅腳趾造成極大嘅壓力，腳尖企做得唔好成日都會搞到舞蹈員整親，而一路做腳尖企一路做腳尖旋轉（pirouette）等嘅進階舞步更加係要求好勁嘅平衡力，所以普遍認為，一個芭蕾舞蹈員「能夠喺腳尖企嘅情況下順暢噉做出舞步」表示佢係有返咁上下技術嘅。